ครม.ผ่านกม.รูดปรื้ดเน้นคุ้มครองผู้บริโภค
ครม.ไฟเขียวร่าง พ.ร.บ.บัตรเครดิตคุ้มครองผู้บริโภค
6 มิ.ย. 2555

ครม.ไฟเขียวร่าง พ.ร.บ.บัตรเครดิตคุ้มครองผู้บริโภค
นายอนุสรณ์ เอี่ยมสะอาด รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) มีมติเห็นชอบหลักการร่าง พ.ร.บ.การประกอบธุรกิจบัตรเครดิต พ.ศ...ที่สำนักงานคณะกรรมการกฤษฎีกาตรวจพิจารณาแล้ว โดยจะเสนอให้รัฐสภาพิจารณาต่อไป 
สาระสำคัญร่าง พ.ร.บ.ฉบับนี้ ร่าง มาตรา 17 ระบุว่า กรณีผู้ประกอบธุรกิจบัตรเครดิตที่ฐานะการเงินอันเป็นเหตุให้เกิดความเสียหายกับประชาชน หรือไม่ปฏิบัติตามหลักเกณฑ์ตาม พ.ร.บ.ให้ ธปท.มีคำสั่งให้ผู้ประกอบการธุรกิจนั้นแก้ไขฐานะการเงิน แต่หากแก้ไขไม่ได้ให้ธนาคารแห่งประเทศไทย (ธปท.) มีคำสั่งให้ระงับการประกอบธุรกิจชั่วคราว และให้เวลาแก้ไขหากทำไม่ได้ก็ให้เพิกถอนใบอนุญาต
นอกจากนี้ ในหมวด 4 ได้กำหนดหน้าที่ของผู้ประกอบธุรกิจบัตรเครดิตและการคุ้มครองผู้ถือบัตร เช่น มาตรา 23 ระบุว่า เมื่อผู้ประกอบธุรกิจบัตรเครดิตทราบหรือมีเหตุอันควรทราบว่ามีการโจรกรรมข้อมูลบัตรเครดิตหรือการทำธุรกรรมที่ไม่ปกติ ผู้ประกอบธุรกิจมีหน้าที่แจ้งให้ผู้ถือบัตรทราบโดยไม่ชักช้า